Tridactylidae

Dentridactylinae
 Mongoloxyinae
 Tridactylinae

Tridactylidae er en gruppe av rettvingene (Orthoptera)  og tilhører en familiegruppe blant  gresshoppene.

 Utseende 
Ganske små gresshopper (mindre enn 10 mm), glatte, brokete fargede i svart og hvitt, gult eller rødlig. Kroppen er noe flat, kroppsformen minner mest om sirisser men de er ikke nært beslektet med disse.
Hodet er avrundet med runde eller ovale fasettøyne. Antennene er tynne og perlekjede-formede, omtrent så lange som hodet, og består av 11 ledd. Pronotum er kort og krage-aktig, forvingene vanligvis velutviklede med smale. Beina er kraftige med ganske tynne føtter (tarser). Frambeina er tilpasset graving med flate legger og små, to-leddete føtter. Mellombeina er forholdsvis lange og tykke med to-leddete føtter, bakbeina har meget kraftige lår, leggen har noen plateformede utvekster som er til hjelp ved svømming, føttene er tre-leddete. Bakkroppen har fire ganske lange vedheng i spissen.

 Levevis 
Disse små gresshoppene graver gjerne på fuktige steder, for eksempel elvebredder. De kan hoppe ganske langt og svømmer også bra.

 Utbredelse 
Familien forekommer i alle verdensdeler, men utbredelsen er spredt. I Sør- og Mellom-Europa forekommer det tre arter i slekten Xya, dessuten tre arter fra andre slekter.

 Fossile arter 
De fire kjente artene som utgjør gruppen Mongoloxyinae levde i kritt-tiden. Men det er ikke helt klart om disse bør regnes til Tridactylidae. De eldste fossile artene som helt åpenbart hører til i denne familien er Burmadactylus grimaldii fra kritt-tiden, Burma, og Guntheridactylus gruimalti fra tidlig eocen i Frankrike (Azar & Nel, 2008).

 Systematisk inndeling 
Tridactylidenes nærmeste slektninger er familien Ripipterygidae.

 vingede insekter (Pterygota) 
 Neoptera («nyvinger»)
 Orthopteroida  («gresshoppelignende insekter»)
 Orden rettvinger (Orthoptera) 
 Underorden gresshopper (Caelifera) 
 Overfamilie Tridactyloidea
 Familie Tridactylidae Brullé, 1835
 Underfamilie Dentridactylinae Günther, 1979
 Slekten Bruntridactylus Günther, 1979 – 12 arter, Afrika og Asia, i Europa:
 Bruntridactylus irremipes (Uvarov, 1934) – Hellas
 Bruntridactylus tartarus (Saussure, 1874) – finnes nord for Svartehavet
 Slekten Dentridactylus Günther, 1974 – 4 arter, Sør-Amerika, sørlige Afrika og Australia
 Slekten Paratridactylus Ebner, 1943 – én art, Vest-Afrika
 Slekten Guntheridactylus Azar & Nel, 2008 – bare én fossil art
 Slekten Burmadactylus Heads, 2009 – bare én fossil art
 Underfamilie Mongoloxyinae – fire fossile slekter med én art i hver
 Slekten Baisoxya Gorochov & Maehr, 2008
 Slekten Cretoxya Gorochov, Jarzembowski & Coram, 2006
 Slekten Mongoloxya Gorochov, 1992
 Slekten Monodactyloides Sharov, 1968
 Underfamilie Tridactylinae Brullé, 1835
 Slekten Afrotridactylus Günther, 1994 – 7 arter, Afrika
 Slekten Asiotridactylus Günther, 1995 – 2 arter, Afrika og Asia. I Europa:
 Asiotridactylus fasciatus (Guérin-Meneville, 1844) – finnes nord for Svartehavet
 Slekten Ellipes Scudder, 1902 – 27 arter, Amerika
 Slekten Neotridactylus Günther, 1972 – 16 arter, Amerika
 Slekten Tridactylus Olivier, 1789 – 9 arter, Sør-Amerika, Afrika, Asia og Australia
 Slekten Xya Latreille, 1809 – 54 arter, den gamle verden, i Europa:
 Xya iberica Günther, 1990
 Xya pfaendleri (Harz, 1970)
 Xya variegata Latreille, 1809 
 Slekten Cratodactylus Martins-Nieto, 1990 – 2 fossile arter

 Kilder 
 Liste over artene, fra Orthoptera Species File Online
 Fauna Europaea, utbredelsesdatabase over europeiske dyr 
 Azar, D. og Nel, A. (2008) First Tridactylidae from the Eocene French amber (Insecta: Orthoptera). Alavesia 2: 169-175. 

 Eksterne lenker 

 Bildegalleri over nordamerikanske arter
 Norsk Entomologisk forening

Kategori:Gresshopper
Kategori:Insekter formelt beskrevet i 1835